Document ID: /roh_data/filtered/fineweb-2-filterrobots_roh.jsonl.gz/23804

Novas chaumas spetgan
- Mesemna, 2.9.2015, 12:17
Ils pilots da la Lufthansa smanatschan danovamain cun chaumas. Il sindicat Cockpit ha declerà ch'ils discurs da tariffas hajan fatg naufragi, uschia ch'ins stoppia puspè quintar mintga mument cun chaumas.
En il conflict da tariffa vai per il pensiunament anticipà per 5’400 pilots e per la strategia da concern.
Latiers n'è il sindicat betg d'accord cun ils plans dal concern, tenor ils quals ils pilots da la figlia Eurowings vegnian pajads mender che quels da la Lufthansa.
RR novitads 12:00